cyanic-selkie/wikianc huggingface dataset:
Jens Hundseid
Kriseforliket og samarbeidet med Arbeiderpartiet
Ikke-sosialistisk side kom til et slags kompromiss i 1934, men innad i Bondepartiet var det fortsatt misnøye med det de mente var lite fremgang i å bedre bygdefolks kår. I juni blusset misnøyen opp igjen mot landbruksminister Håkon Five, og i en stortingsdebatt om jordbrukspolitikken uttalte Hundseid at regjeringens handlingslammelse gjorde at «forutsetningen dermed er brutt for det samarbeidet som Bondepartiet hittil har sluttet seg til […]». «[Stortingsmeldingen om jordbruk] er i forholdet til den bakgrunn den har det mest nedslående og mest negative dokument jeg har læst i hele mitt politiske liv!»
Finansdebatten i mars 1935 gjorde slutt på Mowinckels Venstre-regjering. Hundseid la der opp til en ny politisk kurs og uttalte at
"Ute i verden er det i dag lite igjen av liberalismen, den avløses mer og mer […] av plan og orden, av organisasjon på alle næringslivets felter. Det går ikke lenger å holde en samfunnsklasse i en særstilling både når det gjelder betaling for arbeid, og når det gjelder arbeidstid."
Kriseforliket mellom Arbeiderpartiet og Bondepartiet dannet grunnlaget for Johan Nygaardsvolds regjering. Mye på grunn av Hundseid var det blitt dannet en allianse mellom bønder og arbeidere i Norge, og Nygaardsvold og Hundseid uttalte at «arbeidere og bønder er de som må stå sammen her i landet» og at disse gruppene var «de bestemmende og ledende i fremtidens politikk».
Andre verdenskrig
Hundseid ble sjokkert da hans gamle fiende Quisling utropte seg til regjeringssjef i forbindelse med det tyske angrepet i 1940, og han skal ha vært redd for represalier fra Quislings side. Hundseid tok så inn på et landsens hotell under falsk navn og bad en gammel legevenn skaffe ham «en hurtigvirkende gift som han kunne ta dersom Quislings menn kom». Quislings avgang den 15. april skal imidlertid ha beroliget Hundseid.
Sommeren 1940 begynte Gustav Richert, leder for Reichkommissariatets ernærings- og landbruksavdeling, arbeidet med å omorganisere de norske landbruksorganisasjonene etter korporativ modell. Han foretok en rundreise rundt i landet for å møte toppene i bondebevegelsen, og i juni kom han til Hundseid, da fylkesmann i Buskerud. Richert spurte Hundseid om han ville være interessert i å bli formann i en ny forening, Norges Bondesamband, som skulle erstatte Norges Bondelag. Hundseid nektet å ta på seg et slikt verv (noe tyskeren godtok) og gjorde det samtidig klart at han ikke var begeistret for å arbeide for Quisling.
Senere samme år ble Hundseid oppsøkt av kommissarisk statsråd Sverre Riisnæs. Kort tid etterpå la Riisnæs frem en ferdigskrevet erklæring, forfattet av Quisling, som det ble forlangt at han skulle undertegne. Erklæringen inneholdt en unnskyldning til Quisling og en uttalelse om at Hundseid var villig til gå inn i Nasjonal Samling (NS) og tale partiets sak i avisartikler. Erklæringen lot seg ikke etterspore etter krigen, men da Hundseid spurte om hva konsekvensene ble dersom han ikke undertegnet svarte Riisnæs «det verste». Dagen etter meldte Hundseid seg inn i NS, en beslutning han etter krigen beskrev som «feig». Dette må likevel sees i sammenheng med Hundseids rasepolitiske uttalelser før krigen, da han blant annet i debatten rundt en ny innvandringslov betegnet den norske innvandringspolitikken som en «godfjottpolitikk» og fra Stortingets talerstol retorisk spurte om «vi lager vårt land om til en internasjonal søppelkasse, rasebiologisk sett?»
På tross av at han avslo formannsvervet i Bondesambandet, argumenterte Hundseid senere i krigen for at bondebevegelsen måtte knytte seg tettere til Nasjonal Samling. Under et møte i Bondelaget presset Hundseid på for at man sluttet seg opp om NS og uttalte at «veien til frihet og selvstendighet … ligger i at vi går inn for den ideologi seierherren kjemper for …». Hundseid var også en av få fylkesmenn som fant seg til rette under NS-regimet, og han takket i 1943 ja til å sitte i en NS-komité som skulle se på fylkesmannsembetet i NS-staten. Her sluttet Hundseid seg til planene om et sterkt nedsatt lokalt selvstyre og en kraftig styrking av statens kontroll.
Landssvikoppgjøret
Hundseid ble arrestert etter frigjøringen allerede den 9. mai 1945 og satt i varetekt. I landssvikoppgjøret ble han anklaget for landsforræderi ved å ha meldt seg inn i NS, oppfordre andre til NS-medlemskap og støtte NS-systemet i avisartikler. Dette var mindre alvorlige forhold sett i sammenheng med tiltalene mot andre under landssvikoppgjøret, men lagmannsretten fant det skjerpende at en tidligere partileder og statsminister hadde stilt seg til rådighet for NS-propagandaen. Lagmannsrettens flertall fant derfor ingen formildende forhold og dømte ham til tolv års tvangsarbeid.
Jean Van de Velde
Jean Van de Velde (født 29. mai 1966 i Mont-de-Marsan) er en fransk golfspiller. Han ble profesjonell i 1987, og har spilt på Europatouren siden 1989, med en 13.-plass på Order of Merit i 1999 som beste resultat. Siden da har Van de Velde vært plaget av en kneskade, som nesten gjorde slutt på golfkarrieren hans, men han kom sterkt tilbake under Open de France i 2005, der han tapte i omspill mot landsmannen Jean-François Remésy. Han vant for første gang på Europatouren i 1993, og 13 år senere, i 2006, kom seier nummer to. For ettertiden vil Van de Velde trolig bli best husket for hvordan han lot seieren i The Open Championship glippe i 1999.
British Open 1999
Van de Velde ble for alvor kjent utenfor Frankrike under British Open i 1999, da han ledet med tre slag før det 18. og siste hullet på Carnoustie i Skottland. Med en dobbelbogey, to slag over par, på par fire-hullet ville han bli den første franskmann siden 1907 til å vinne turneringen.
Han valgte overraskende å bruke driver på utslaget, og havnet langt ute i roughen på høyresiden. I stedet for å spille seg sikkert ut i fairway valgte han å forsøke å spille seg inn på greenen på annetslaget. Ballen for igjen ut til høyre, traff tribunene ved siden av greenen, og spratt nesten 50 meter bakover og endte i svært tykk rough. Derfra kunne han bruke fire slag og fortsatt vinne turneringen, men han forsøkte på nytt å gå for greenen med det tredje slaget. I den tykke roughen slo han et dårlig slag som havnet i bekken Barry Burn. Van de Velde tok av seg sko og sokker og vasset ut i bekken, men bestemte seg etter hvert for å droppe ballen med påfølgende straffeslag. Deretter slo han sitt femte slag, og havnet i en bunker ved siden av greenen. Han satte bunkerslaget cirka 2,5 meter fra hullet, senket putten og fikk med det en trippelbogey, 7 slag.
Dermed ble det omspill over fire hull mellom ham, Paul Lawrie og Justin Leonard, som Lawrie til slutt gikk hen og vant.
Seire på Europatouren
Van de Velde deltok på det europeiske Ryder Cup-laget i 1999.
Eugen Olsen (Sarpsborg)
Eugen Olsen (født 15. januar 1916, død 11. desember 1986) var en norsk lokalpolitiker som representerte Arbeiderpartiet. Han var ordfører i Sarpsborg fra 1966 til 1983. Han overtok som ordfører etter Sverre Andersen, også fra Arbeiderpartiet, som var ordfører i perioden 1954-1965.
Olsen var medlem av kommunestyret i Sarpsborg fra 1948 til 1983, medlem av formannskapet fra 1952 og var ordfører i 18 år fra 1966 til 1983. Før han ble ordfører var han formann i Sarpsborg Trelastlager.
Tomoaki Makino
Tomoaki Makino (槙野 智章) (født 11. mai 1987 i Nishi-ku i Hiroshima) er en japansk fotballspiller som spiller for den japanske klubben Urawa Red Diamonds.
Landslaget
Han ble tatt ut i s tropp til VM i fotball 2018 i Russland.
Christer Sjögren
Christer Sjögren (født 1950) er en svensk dansbandsanger, kjent fra Vikingarna. Han har også hatt en solokarriere.
Biografi
Christer Sjögren vokste opp i Hagfors som sønn av Hans Sjögren (1924–2010) og Eivor, født Östling (1928–1982). Han startet sitt første band i 1964, et band som het Jonny-Christers, sammen med Stig-Åke Byberg og brødrene Johnny og Hans-Gunnar Brokvist. I den gruppen spilte Christer Sjögren elektrisk orgel. Engasjementet i den gruppen blev ikke så langvarig, og etter at han sluttet blev han i slutten av 1965 vervet til bandet Jupiters. Dette var også et lokalt Hagforsband. Også i dette bandet spilte Christer Sjögren orgel, men det var mens han var medlem i Jupiters som han også begynte å synge.
Sjögren var vokalist i Pelles orkester fra Mariestad i perioden 1968–1978.
Han ble medlem av Vikingarna i 1978, da han erstattet Stefan Borsch, og ble der helt til bandet ble oppløst i 2004. Det første albumet av Vikingarna med Christer Sjögren som sanger ble Kramgoa låtar 7 (1979). Han har også turnert sammen med artisten Carola Häggkvist, samt utgitt flere plater som soloartist. Han har blant annet spilt inn to albumer med Elvis Presley-sanger samt flere albumer med kristne sanger. Sjögren omtales ofte som «dansebandkongen». På 1980-tallet og 1990-tallet ble Vikingarna veldig poplære, og Christer Sjögren ble kalt "dansbandskung". År 2012 deltok han i Melodifestivalen sammen med Lotta Engberg med låten "Don't Let Me Down" som riktignok ble stemt ut av konkurransen i "Andra chansen"-momentet. Senere ga Christer Sjögren og Lotta Engberg ut albumet Lotta & Christer.
I 2005 ble han utnevnt til ridder av 1. klasse av Den Kongelige Norske Fortjenstorden. Han fikk ordenen for sitt arbeid med å fremme forholdet mellom Norge og Sverige gjennom dansemusikken.
I 2008 utgav han albumet Mitt sköna sextital og feiret sitt førtiårsjubileum som artist med albumet Jubileum – 40 år med Christer Sjögren. I 2009 medvirket Pernilla Wahlgren på hans turné. I 2010 turnerte han med Elisabeth Andreassen med julesanger.
År 2009 medvirket Pernilla Wahlgren på hans turné. År 2010 hadde han en juleturné sammen med Elisabeth Andreassen.
Sjögren er siden 1970 gift med Birgitta Sjögren, og de har en datter født i 1970.
Oxfordgruppen
Starten
Organisasjonen ble grunnlagt av den amerikanske kristne misjonæren dr. Frank Buchman omkring 1920, da han besøkte universitetene i Oxford og Cambridge flere ganger. Gruppens opprinnelige medlemmer hadde ingen forbindelse til Oxford University – de tok navnet etter at en portør på et tog som noen av medlemmene reiste med ved et uhell satte et skilt på deres sovevogn, som indikerte at de var fra Oxford. Gruppen arbeidet for en tro på guddommelig veiledning: man burde vente på at Gud ville gi instruksjoner i alle livets aspekter, og følge de råd (guidance) man fikk. Buchman la vekt på de fire absolutter: absolutt ærlighet, renhet, uselviskhet og kjærlighet slik de fremkommer i Bergprekenen og medlemmene i gruppen bekjente sine synder for hverandre.
Navneskifte til Moralsk Opprustning
Før andre verdenskrig skiftet Oxfordbevegelsen navn til Moralsk opprustning (engelsk: Moral Re-Armament – MRA). De hevdet at guddommelig veiledning ville forhindre et krigsutbrudd. Moralsk opprustning, som har hovedkontor i Caux i Sveits, skiftet senere igjen navn til Initiatives of Change. I 1965 ble Up with people grunnlagt av medlemmer av og med støtte fra Moralsk opprustning.
Den engelske avisredaktør Arthur J. Russell gikk med i Oxfordbevegelsen etter at ha vært på et av deres møter i 1931. Han skrev For Sinners Only i 1932. Denne boken inspirerte i sin tur forfatterne av God Calling.
Annet
Grunnleggerne av Anonyme Alkoholikere, Bill W. og dr. Bob Smith, var også inspirert av Oxfordbevegelsens prinsipper.
I Norge
På begynnelsen av 1930-tallet fikk den ledende norske politikeren Carl J. Hambro høre om Oxford-gruppen av sin sønn, som studerte i London og hadde truffet flere av dens ledere. Den begeistrede omtalen i sønnens brever vekket Hambros interesse, og på en reise til Sveits i 1933 traff han Frank Buchman og hans nærmeste medarbeidere for første gang. Han ble etter sigende grepet av deres budskap, men ikke i tilstrekkelig grad til at han selv ønsket å legge om sin livsstil i tråd med Oxfordgruppens rettesnorer. Likevel takket han noen måneder senere ja til Buchmans invitasjon til å komme til London for å holde tale i Underhuset. I desember 1933 talte Hambro til et stort antall engelske parlamentsmedlemmer. Deretter deltok han i et av Oxford-gruppens «house-parties» og skrev en artikkelserie med tittelen Kristen fornyelse. Dessuten inviterte han Buchmane til Norge.
På hans initiativ kom bevegelsen derfor til Norge høsten 1934, da Hambro og hans familie arrangerte et «house-party» med Buchman som hovedgjest på Høsbjør hotell utenfor Hamar. Dette ble startskuddet til at en rekke kjente nordmenn sluttet seg til bevegelsen, blant andre Ronald Fangen, Fredrik Ramm, Erling Wikborg og Eiliv Skard. Høsbjør hotell forble et senter for den norske grenen av bevegelsen, som i tiden før 2. verdenskrig spilte en stor rolle ved sine møter og konferanser, men uten å danne noen formell organisasjonsstruktur i Norge. Indremisjonen vurderte bevegelsen som teologisk liberal og advarte sine medlemmer mot å engasjere seg i den. Indremisjonshøvdingen Ole Hallesby betegnet dens forkynnelse som «et korsløst og et læreløst evangelium».
Ungdomsorganisasjoner
Ungdomsorganisasjonen Up with People, som først ble kalt Sing Out!, sprang ut av Oxfordgruppen. Også mange norske ungdommer deltok i Up With People-turneer rundt i verden. I 1967 startet nordmannen Kjell Grønner et ungdomskor etter inspirasjon fra Sing Out!-bevegelsen. Dette koret ble utgangspunktet for den raskt voksende Ten Sing-bevegelsen, som også fikk avleggere utenlands.
Arteria cerebri communicans posterior
Innen menneskets anatomi er arteria cerebri communicans posterior (Engelsk: posterior communicating artery, ofte forkortet PCOM) et arteriepar som tilhører Willis' arterielle sirkel. Den forbinder de tre cerebrale arterier på hver side. Fortil er den en del av den terminale tredeling av arteria carotis interna. Arteria cerebri anterior og arteria cerebri media er de to andre grenene som danner tredelingen. Bakover kommuniserer PCOM med arteria cerebri posterior.
Patologi
Aneurismer fra PCOM er det nest mest hyppige sted for aneurismer i Willis' arterielle sirkel. (det mest vanlige sted er arteria cerebri communicans anterior-aneurismer) og kan utløse oculomotorius-lammelse.
MPLA
MPLA (Movimento Popular de Libertação de Angola - Partido do Trabalho) er en forkortelse for «folkebevegelsen for frigjøring i Angola». MPLA var en angolansk frigjøringsbevegelse og senere et politisk parti. Ble grunnlagt i 1956 for å kjempe mot Portugals kolonistyre i Angola.
Organisasjonen hadde betydelig militær fremgang og befridde store deler av Angola på 1960-og 1970-tallet. Da Angola ble selvstendig i 1975 ble MPLA regjeringspartiet i Angola. Etter frigjøringen i 1975 ble MPLA omdannet fra en frigjøringsbevegelse til et politisk parti, og partiet var i perioden fra 1977 til 1992 et marxistisk-leninistisk parti. Den marxistisk-leninistiske ideologien ble offisielt oppgitt under partikongressen i 1990, til fordel for demokratisk sosialisme.
I det første frie valget i Angola, som ble avholdt i 1992 fikk MPLA flertall i Angolas nasjonalforsamling med 53,7% av de avgitte stemmene, og partiet vant dermed 129 av de 220 setene.
I september 2018 blir republikkens president João Lourenco valgt som partiets leder etter José Eduardo dos Santos beslutning om å gå på pensjon.
Vibecke Groth
Vibecke Groth (født 1947) er en norsk jurist, dommer og forfatter.
Groth ble cand. jur. i 1979. Etter endt utdannelse arbeidet hun i flere år som partner i advokatfirmaet Groth, Gade & Heffermehl og deretter i advokatfirmaet Arntzen, Underland & Co. Hun var dommer i Borgarting lagmannsrett fra 1997 til 2017.
I 2002 bokdebuterte hun med kriminalromanen En fredsmeglers død (utgitt på Aschehoug). Den fikk både god og mindre god mottakelse. Aftenpostens anmelder Terje Stemland skrev at «den underliggende idéen er original, men først og fremst tankevekkende. Dernest gir forfatteren fascinerende innblikk i rettstekniske finesser». [Dagbladet|Dagbladets]] bokanmelder Kurt Hanssen omtalte den som kjedelig og reagerte på at debuttanten «rygget bakover»
Frøydis Langmark
Frøydis Langmark (født 1941) er en norsk lege og spesialist i patologi som har hatt stillingen som direktør for Kreftregisteret (1983–2011).
Langmark tok medisinsk embetseksamen i 1966 ved UiO og tok spesialistutdannelse ved Rikshospitalet og Radiumhospitalet. Hun arbeidet i flere år ved patologiavdelingene på Rikshospitalet og Radiumhospitalet. I 1981 ble hun ansatt som spesiallege i patologi ved Kreftregisteret, der hun to år senere ble direktør. Hun gikk av med pensjon i 2011.
Langmark har også vært styreleder for Statistisk sentralbyrå og Norges Forskningsråd, president i Polyteknisk Forening og leder av Den norske patologforening. I 2012 fikk hun heder av International Association of Cancer Registries (IACR) og ble samtidig utnevnt til æresmedlem i organisasjonen. IACR er en paraplyorganisasjon for kreftregistre, den ble grunnlagt i 1966 og har medlemmer i hele verden.
Blogger (tjeneste)
Blogger er Googles blogg-tjeneste. I 2003 kjøpte Google Pyra Labs, som i sin tid utviklet Blogger. I likhet med en rekke andre leverandører tilbyr Blogger brukere å opprette blogger gratis.
Gunnar Dahl
Gunnar Dahl (1900–1940) var en norsk fotballspiller (angrep) fra Horten, kjent for sine syv scoringer og deltakelse i fem strake cupfinaler.
Han spilte i hjembyens Sportsklubben Falk frem til 1923. Da gikk han til nabolaget Ørn-Horten der han spilte frem til 1938 og var lagets toppscorer i flere sesonger. Her vant han Norgesmesterskapet i fotball for herrer 1927 (fire scoringer), 1928, 1930 (to scoringer og lagets kaptein), fikk andreplass i 1926 og 1928 (en scoring). For Norges herrelandslag i fotball spilte han fire landskamper 1927-30, hvori han scoret en gang. Dahl omkom i en arbeidsulykke. Han var far til Ruth Dahl og slik sett svigerfar til storspilleren Per Bredesen fra Horten.
Gåselever
Gåselever, eller foie gras (fransk: fet lever) er en delikatesse som lages av lever fra gjess. Siden tvangsforing blir brukt for å fete opp leveren til gåsen, er det ulovlig å produsere dette i de fleste land, men det er en populær delikatesse i blant annet Frankrike. Andelever er tilsvarende, men smaker av and. Begge disse blir stort sett importert fra Frankrike, men også noe fra Ungarn.
Produksjon
Det er vanlig å tvangsfôre gjess for å få ekstra stor og fet lever. Metoden brukes også for å fremstille gåseleverpostei (Paté de Foie Gras) som gjerne blir smakstilsatt med trøffel. Fôringsmåten har vakt stor motstand. Fuglene tvangsfôres med en metode som på fransk heter «gavage». Det betyr at et langt rør blir presset ned i fuglenes spiserør og deretter pumpes magen full av en fett- og karbohydratrik matblanding. Dette gjentas to til tre ganger daglig i ca. en måned før fuglene slaktes. De unaturlige store mengdene med mat fuglene daglig tvinges i gjør at store mengder fett lagres i leveren. Dette er egentlig en naturlig mekanisme som kalles leversteatose og som gjør at trekkfugler kan lagre store mengder fett før de trekker til sitt sommer- eller vinterhabitat. I naturen kan leveren øke til over dobbelt av normal størrelse, men ved tvansfôring kan leveren bli økt til 10 ganger sin opprinnelige størrelse. «Gavage» er forbudt i flere land, blant annet Norge. Til tross for et forbud mot produksjon er det tillatt å importere og selge gåselever her i landet. Flere norske butikkjeder har valgt å ta produktet ut av sitt varesortiment av hensyn til dyrevelferd.
Tilberedelse
Den enkleste måten å tilberede gåselever på er å skjære den i ca. 1 cm tykke skiver. Man varmer en stekepanne, og uten fett i pannen legger man skivene i. (Fett brukes ikke, da leveren er fet i utgangspunktet). Man lar den steke i ca. 1 min, har på salt og grovkvernet pepper, og snur den. Man krydrer så med salt og pepper. Legges opp på tallerkenen, og man kan ha eplesyltetøy og portvin ved siden av. Hjemmebakt brød smaker også godt til.
Min soldat
«Min soldat» er en svensk sang med melodi og tekst av Nils Perne (Jokern). «Min soldat» ble skrevet til og opprinnelig fremført i revyen Det kommer en vår på Folkan i Stockholm. Der ble den sunget av Naemi Briese. Det var dog gjennom Ulla Billquists innspilling for plateselskapet Sonora at sangen virkelig ble spredt og kjent som én av den andre verdenskrigs mest populære svenske melodier.
Billquists innspilling ble gjort 8. januar 1940 og ble opprinnelig utgitt på 78-platen Sonora 3630, men ble senere flyttet til katalognummeret 3654. Orkesterleder og arrangør var Sven Arefeldt.
Innspillingen var den første Billquist gjorde for Sonora etter at hun ble kjøpt over fra det konkurrerende platemerket Columbia. Flere andre plateselskaper utgav konkurrerende innspillinger med kvinnelige sangere, deriblant Karin Juel og Siv Ericks.
Politihuset i Oslo
Politihuset i Oslo er hovedkontoret til Oslo politidistrikt. Bygningen ligger i Grønlandsleiret på Grønland i Oslo.
Min soldat
Forfatteren Jan Olof Olsson (Jolo) tok en linje fra sangen som tittel for sin TV-serie fra beredskapstiden, Någonstans i Sverige, og Ulla Billquists innspilling ble anvendt som singatur. Det gav sangen en ny popularitet.
Pseudergolis
Pseudergolis er en slekt av sommerfugler som hører til gruppen Pseudergolini i den store familien flikvinger (Nymphalidae). Det er kjent to arter, som lever mellom Kina i vest og Sulawesi i øst. Plasseringen av denne gruppen er usikker, noen har ment de burde høre til i underfamilien Cyrestinae, andre resultater tyder på at Pseudergolini bør regnes som en underfamilie for seg. Sommerfuglene lever i primærskog (relativt uberørt skog).
Utseende
Middelsstore (vingespenn 50–70 mm), kraftig bygde sommerfugler med brede, ikke flikete vinger. Grunnfargen er brunoransje med flere tynne, mørke, bølgete tverrlinjer. Antennene er tynne og rundt halvparten så lange som forvingene.
Levevis
Den mest utbredte arten, Pseudergolis wedah, lever i subtropisk skog, gjerne i mellom 1500–2300 meters høyde. Larvene lever på planteslekten Debregeasia (neslefamilien, Urticaceae). De voksne sommerfuglene holder seg gjerne nær bakken, og hviler ofte på undersiden av blader.
Hans Petter Buraas
Hans Petter «Burre» Buraas (født 20. mars 1975 i Bærum) er en norsk tidligere alpinist som representerte Bærums Skiklub.
Karriere som alpinist
Buraas vant gullmedalje i slalåm under OL 1998 i Nagano. Før dette hadde han ikke vunnet noen verdenscuprenn, men overrasket med å utklasse konkurrentene. Ned til sølvet var det 1,36 sekunder.
Han debuterte i verdenscupen 6. januar 1995 i Kranjska Gora og fikk sine første verdenscuppoeng 12. november 1995 med 27.-plass i storslalåm i Tignes. Han tok én seier i et verdenscuprenn i slalåm, rennet han vant var 11. desember 2000 i Sestriere. Han har fire andreplasser og fem tredjeplasser i verdenscupen i slalåm i perioden 1997–2003.
I VM 2007 i Åre ble han nummer åtte i slalåm, samme år la han også opp som utøver.
Etter idrettskarrieren
Høsten 2008 medvirket Buraas i TV 2-programmet Skal vi danse. I 2009 deltok han i Zebra Grand Prix på TV 2 Zebra, hvor han sammen med lagkamerat Terje Schröder kom på 4.-plass.
I 2009 engasjerte Buraas seg i utviklingen av norske alpinister ved å bli trener på NTG Bærum. Han var også elev ved skolen i perioden 1991-1994.
I dag er han selvstendig næringsdrivende, og gift med programlederen Pia Rivelsrud. De har tvillinger født i 2011.
Kontantstøtte
Bakgrunn, politiske vurderinger
Kontantstøtten ble innført 1. august 1998 for 1-åringer, og ble utvidet til også å gjelde 2-åringer fra 1. januar 1999. Ordningen ble innført av Kjell Magne Bondeviks første regjering, og har vært og er fortsatt sterkt debattert, en rapport om norsk integreringsarbeide fra OECD har blant annet uttalt seg kritisk om ordningen og anbefalt at den avskaffes. Sentralt i kritikken mot kontantstøtten har vært at den bidrar til dårligere integrering av innvandrere i det norske samfunnet, da en høy andel av de som benytter ordningen har innvandrerbakgrunn.
Under Jens Stoltenbergs andre regjering har støtten dels blitt satt ned og dels blitt stående uendret, slik at det inflasjonsjusterte beløpet reelt sett har blitt redusert med rundt 9 000 kroner. Samtidig med reduksjonen i beløp har antall mottakere av kontantstøtten falt, fra rundt 62 000 i 2005 til om lag 29 000 i 2010.
Fra august 2012 ble kontantstøtten for toåringer fjernet. Det er vedtatt å endre kontantstøtteloven fra 1. august 2012
Endringene innebærer at:
Politihuset i Oslo
Bygningen huser politidistriktets ledelse og operasjonssentral samt andre avdelinger som Beredskapstroppen og Grønland politistasjon.
Kontantstøtte
Omfang
Støtten ble i starten utbetalt fra og med måneden etter at barnet fyller 1 år og til og med måneden før barnet fyller 3 år.
Politihuset i Oslo
Politihuset er tegnet av Telje–Torp–Aasen Arkitektkontor. Arkitektene mottok Houens fonds diplom i 1983 og Betongtavlen i 1985 for bygningen.
MDG (andre betydninger)
MDG kan referere til:
Kontantstøtte
Omfang
I 2004 ble det utbetalt kontantstøtte for gjennomsnittlig 75 000 barn pr. mnd. Ordningen administreres av NAV.
Fra 2006 ytes kontantstøtte likevel ikke lenger enn til og med kalendermåneden før barnet fyller 2 år. Ordningen er også begrenset til 11 måneder av de to årene.
Kritikk
Kontantstøtte har blitt kritisert for å hindre likestilling, og at den er til hinder for god integrering.
Øvrige land
Finland innførte kontantstøtte i 1984. I 2001 utgjorde den 314 euro i måneden. Tyskland innfører kontantstøtte på 150 euro i måneden fra 1.8.2013 (med forbehold om at tysk Høyesterett godkjenner ordningen). Danmark og Sverige har en lignende ordning på kommunalt nivå, og kontatstøttens størrelsesorden varierer fra kommune til kommune.
Fylkesvei 2648
Fylkesvei 2648 går mellom Skamsar bru og Smedsmoen ved Vollungs bru i Skjåk kommune.
Frem til 2019 hadde veien betegnelsen fylkesvei 484 (Oppland).
Øvelser under Sommer-OL 1900
Sommer-OL 1900 i Paris var de første olympiske lekene med kvinnelige deltakere. Damene fikk lov å delta i krokket, golf og tennis. Alle de andre idrettene var forbeholdt menn. Det var mange nye øvelser med i forhold til de første olympiske lekene i 1896 Athen. Pelota, cricket og krokket var med for både første og siste gang (Pelota har vært med senere som demonstrasjonsgren). Bryting og vektløfting var de eneste øvelsene som ikke var med i Paris av de opprinnelige fra Athen.
Good Times Bad Times
«Good Times Bad Times» er den første låten på hard rockbandet Led Zeppelins debutalbum Led Zeppelin, utgitt i 1969.
Gitarist Jimmy Page plasserte mange mikrofoner rundt om i studio for å skape en live-aktig lyd. Det er en av Led Zeppelins korteste låter, med en lengde på 2:46. Den ble ikke spilt ofte på konserter, men var noen ganger innledning til låta «Communication Breakdown», som finnes på samme album.
Dichorragia
Dichorragia er en slekt av sommerfugler som hører til gruppen Pseudergolini i den store familien flikvinger (Nymphalidae). Det er kjent to arter, som lever i Sørøst-Asia. Plasseringen av denne gruppen er usikker, noen har ment de burde høre til i underfamilien Cyrestinae, andre resultater tyder på at Pseudergolini bør regnes som en underfamilie for seg. Sommerfuglene lever i primærskog (relativt uberørt skog).
Utseende
Middelsstore (vingespenn 50 – 70 mm), kraftig bygde sommerfugler med brede, ikke flikete vinger. Grunnfargen er mørkt blålig med spredte, lyseblå eller -grønne flekker. Antennene er tynne og rundt halvparten så lange som forvingene.
Levevis
Larvene lever på planter i slekten Meliosma.
Utbredelse
Slekten er utbredt fra Assam i vest til Ny-Guinea i øst.
Zera Yacob Amha Selassie
Zera Yacob Amha Selassie, kronprins av Etiopia (Ge'ez ዘርአ ያዕቆብ አምሃ ሥላሴ; f. 17. august 1953) er sønnesønn av keiser Haile Selassie og sønn av Amha Selassie, som ble erklært keiser av Etiopia i eksil. Han har vært leder for det keiserlige hus i Etiopia siden 17. februar 1997. Han er imidlertid ikke anerkjent som mulig arving av alle. To andre personer er også tronpretendenter, nemlig Girma Yohannis Iyasu, barnebarnet til keiser Iyasu V, og Mangasha Seyum, barnebarn av keiser Yohannes IV.
Flåklypa
Flåklypa er et sted i Bøverdalen i Lom kommune i Innlandet. Navnet Flåklypa ble brukt av Kjell Aukrust i hans Flåklypa Tidende og animasjonsfilmen Flåklypa Grand Prix (1975).
Navnet Flåklypa kommer av at Bøverdalen sør for gården Flå smalner inn til et elvegjel med store steiner der bøndene i eldre tid risikerte å bli sittende fast når de trakk høylasset sitt på isen – de ble sittende fast i «klypa». Kjell Aukrust var fra Alvdal i Østerdalen, men hadde røtter i Lom, og eide også en kvadratmeter av riksveien i Flåklypa. Der er det «forbudt å råkjøre med radialdekk». Veien gjennom dalen, fylkesvei 55, er i dag nasjonal turistvei.
I åpningssekvensen til filmen Flåklypa Grand Prix beskrives stedet slik: "Sjuogtredve mil nordover, litt øst, og oppover, ligger Flåklypa – ei lita fjellbygd under himmelhvelvingen. Sjølberga med både dampysteri og campingplass, lokalavis og egen TV-sender. Fritt for vær og vind, akkurat der morgensola renner opp over Storjuvet, bor sykkelreparatør og bygdeoriginal Reodor Felgen og hans to assistenter."
Bernard Agré
Bernard Agré (født 2. mars 1926 i Monga i Elfenbenskysten, død 9. juni 2014 i Paris) var en av den katolske kirkes kardinaler, og erkebiskop av Abidjan.
I 1994 ble han erkebiskop av Abidjan.
Han ble kreert til kardinal i 2001.
Episkopalgenealogi
Hans episkopalgenealogi er:
Kjørbokollen
Kjørbokollen i Sandvika i Bærum er et boligområde på en kolle ved siden av Sandvika Storsenter. Utbyggingen av vesentlig boligblokker er av nyere dato og er ferdigstilt i 2008.
Under Kjørbokollen går Kjørbotunnelen på 331 meter som danner enden til Ringeriksveien (Bærum).
George (Sør-Afrika)
George er en by i provinsen Wes-Kaap i Sør-Afrika. Den har en befolkning på rundt 104 700 innbyggere og er det administrative og kommersielle sentrumet i Garden Route. Byen er svært sentralt plassert, den ligger halvveis mellom Cape Town og Port Elizabeth. Den ligger på et 10 km langt platå mellom de majestetiske Outeniquafjellene i nord og Indiahavet i sør. George er et populært ferie- og konferansested.
Garden Route har et middelhavsklima med varme somre og milde til kjølige vintre. Den er en av regionene med mest nedbør i Sør-Afrika. De faller mest nedbør vinter- og vårmånedene på grunn av de fuktige sjøvindene fra Indiahavet.
George er den sjette eldste byen i Sør-Afrika, og den var den første som ble grunnlagt under det britiske imperiets styre. Den ble oppkalt etter den regjerende monarken i 1811, kong Georg III. Tømmer-ressursene i Outeniquaskogene var grunnen til at nederlandske Ostindiske kompani i 1776 etablerte en utpost for skogshogst i det som skulle bli George. Den ble erklært en drostdy av jarlen av Caledon den 23. april 1811. George fikk status som kommune i 1837.
Attraksjoner
George har en godt utbygget infrastruktur med banker, konferansefasiliteter, forretninger inkludert den nylig fullførte Garden Route Shopping Centre, transport og sportsfasiliteter. Den har likevel klart å beholde sin atmosfære av småbyers og landsbygdas fred og ro.
Slave Tree er en gammel sommereik som ble plantet av landdrost (magistrat) van Kervel. Den er kjent som Slave Tree på grunn av den svært store kjettingen og låsen som sitter fast i trestammen, og den er erklært som nasjonalmonument. Bygningen til kong Edward VIIs bibliotek skal være det beste eksempelet på edwardisk arkitektur i George. George blir oft brukt som base for å utforske Tsitsikamma nasjonalpark.
Outeniqua Choo Tjoe er Sør-Afrikas siste damplokomotiv i blandet rute og går på Outeniqualand Preserved Railway mellom George og Knysna i hjertet av Garden Route. Den åpnet i 1928 og ble erklært som en verneverdig linje i juli 1993. Dette toget går gjennom noen av de mest pittoreske landskapene i landet. på grunn av store oversvømmelser i området har linjen blitt skadet. Inntil videre går toget mellom George og Hartenbos. Outeniqua Transport Museum huser en stor samling av damplokomotiver og vogner.
Garden Route botaniske hage tar form på toppen av Caledon Street og gir muligheter året rundt for å beundre den lokale floraen. Garden Route har det største sammenhengende naturlige skogsområdet i Sør-Afrika som dekker 650 km². Det tas ut tømmer fra 20% av statsskogen. «Stinkwood», oppkalt etter sin karakteristiske odør når den er nyhogd, prises høyt av møbelindustrien, i likhet med apodytes dimidiata, olinia ventosa, chionanthus foveolatus og curtisia dentata. Det mest ettertraktede tømmeret er afrocarpus falcatus.
Kirker
Pacaltsdorp kirke er den eldste i George-distriktet og ble fullført i 1825. Kirken har tykke steinmurer og har et høyt firkantet tårn med skyteskår på toppen. Over veien står fortsatt mudderhuset som den første misjonæren, Charles Pacalt fra London Missionary Society bodde i etter at han ankom i 1813.
Nederlands reformerte kirke ble vigslet i 1842 etter 12 års bygging av dens 23 meter høye tårn og en meter tykke murene. Den ble konstruert av en oppsynsmann og et antall dyktige slaver som fortsatte å jobbe som «lærlinger» etter at slaveriet ble opphevet i 1834. St Mark-katedralen, bygget i 1850, fikk katedral-status i 1911. Det var den minste katedralen på den sørlige halvkule til den ble utvidet i 1924–25. Midtskipet er den eldste seksjonen. Dens mest karakteristiske trekk er antallet glassmaleri i forhold til dens størrelse.
Utdannelse
George er det tredje største utdanningsstedet i det sørlige Kapp med Nelson Mandela Metropolitan University (NMMU) sammen med et antall private høyskoler som gir varierte førsteklasses utdannelse. Skolene inkluderer de afrikaansspråklige George Sekondêre Skool etablert i 1947 og Outeniqua High School etablert i 1923. Den engelskspråklige skolen er York High School og der er også en tverrspråklig yrkesskole som heter PW Botha College.
Transport
George ligger 420 km fra Cape Town langs N2 i østlig retning og 330 km fra Port Elizabeth i vestlig retning. George lufthavn (IATA: GRJ) ligger rundt 7 km fra bykjernen og har avganger til Cape Town International Airport, Durban International Airport og Johannesburg International Airport.
Fylkesvei 2026
Fylkesvei 2026 går mellom Kurusand og Åsumbakken i Kongsvinger. Veien er 3,4 km lang.
Otomí (språk)
Otomí (hñäñho, hñähnü, hñähü, hñätho) er et otomangueansk språk som snakkes i det sentrale Mexico av den etniske gruppa som på norsk er kjent som otomi. Otomí er også et mesoamerikansk språk ettersom det snakkes i det mesoamerikanske språkområdet og har blitt påvirka gjennom lang tid av andre språk fra samme område. Språket snakkes av rundt 300 000 mennesker, og er ifølge den meksikanske «Loven om språklige rettigheter» nasjonalspråk i Mexico sammen med spansk og 62 andre indianske språk.
Fylkesvei 2026
Frem til 2019 hadde veien betegnelsen fylkesvei 391 (Hedmark).
Otomí (språk)
Geografisk utbredelse
Det snakkes varianter av otomí i mange spredte områder. De viktigste områdene for språket er Valle de Mezquital-regionen i Hidalgo og i det sørlige Querétaro, med totalt 200 000 brukere, hvorav fem til seks prosent er enspråklige. De største otomítalende befolkningene fins i Hidalgo, Estado de México, Puebla, Querétaro, og Veracruz.
Otomí er et trua språk, ettersom det er relativt få yngre brukere. Det gjelder særlig i delstatene México, Hidalgo og Tlaxcala.
Litteraturåret 1964
Sakprosa
kjent TV- og radioprofil i Sverige ||align=center| ||align=center|- ||
Hestesport under Sommer-OL 1960
Hestesport under Sommer-OL 1960. Hestesport var med på det olympiske programmet for ellevte gang under OL-1960 i Roma. Konkurransene ble gjennomført i perioden 5. til 11. september. Det ble konkurrert i tre disipliner; feltritt, dressur og sprangridning om fem olympiske titler, tre individuelle og to i lag. Australia ble beste nasjon med to gullmedaljer.
Amha Selassie
Amha Selassie, opprinnelig Asfa Wossen eller Merid Azmatch (født 27. juli 1916, død 17. februar 1997), var eldste sønn av Haile Selassie og Menen Asfaw.
Han ble født i Harar, og hans far var da guvernør der. Han var arving under sin fars styre.
Mat Kearney
Mat Kearney (født 1. desember 1978) er en amerikansk sanger og låtskriver.
Amha Selassie
Han hadde fem barn, og sønnen Zera Yacob Amha Selassie er i dag tronpretendent.
Han ble tildelt Storkorset av St. Olavs orden i 1956.
Hadselfjorden
Hadselfjorden i Vesterålen skiller Hadseløya i nordvest fra Austvågøya i sør og Hinnøya i øst. I nordøst går Hadselfjorden over i Sortlandssundet, som skiller Langøya og Hinnøya. Sørøst for Hadselfjorden skiller Raftsundet Austvågøya og Hinnøya.
Mellom Melbu og Fiskebøl går det ferge over Hadselfjorden. Tidligere gikk det også ferge mellom Stokmarknes og Kaljord på Hinnøya.
Da Lofotens fastlandsforbindelse Lofast ble planlagt ville mange i Hadsel ha undersjøisk tunnel mellom Hadseløya og Austvågøya. Men det ble i stedet bestemt å bygge Lofotens fastlandsforbindelse mot Raftsundet og Gullesfjordbotn i Kvæfjord. Blant argumentene for ikke å bygge tunnel under Hadselfjorden var at en slik tunnel ville bli lang (ca. 8 kilometer) og relativt dyp, og at det er en viss jordskjelvaktivitet i området. Det er fremdeles en mulighet for at Hadselfjordtunnelen vil bli bygd etter at Lofast er ferdig, men det er svært usikkert om det faktisk vil skje.
Det var ventet at det ville bli færre fergeavganger over Hadselfjorden da Lofotens fastlandsforbindelse åpnet, men at ferga ikke vil bli nedlagt. I de senere år har trafikken med ferge over Hadselfjorden hatt en positiv utvikling.
Simen Eriksrud
Han har vært låtskriver og produsent for drammensbandet Donkeyboy. Han var i 2010 med i Melodi Grand Prix med låta «Yes Man», som ble sunget av Bjørn Johan Muri. Han har også produsert Ovis «Playing with fire» og Maria Haukaas Storeng på «Hold On Be Strong». Han fikk Musikkforleggerprisen 2019 i kategorien årets mest spilte låt sammen med og  for «Drink About» som ble gitt av Seeb og Dagny. Han ble også nominert til Musikkforleggerprisen 2021 i klassen årets verk - populærmusikk med Berg, Haukaas,, og  for låten «Kiss Somebody», utgitt av Julie Bergan og Seeb.
Han er gift med Simone Eriksrud (tidligere Larsen), som er vokalist i D'Sound.
Mike Nichols
Mike Nichols (født som Михаил Игоревич Пешковский – Mikhail Igorevitsj Pesjkovskij, 6. november 1931 i Berlin i Tyskland, død 19. november 2014 i New York) var en amerikansk regissør.
Nichols er en av tolv personer som har vunnet Emmy, Oscar, Grammy og Tony-priser (EGOT). Han vant i 1967 en Oscar for beste regi med filmen Manndomsprøven (The Graduate). I 1961 vant han Grammy-prisen for beste komediske utgivelse, An Evening With Mike Nichols And Elaine May. Han har vunnet fire Emmy-priser, for tv-seriene Wit fra 2001 og Angels in America i 2004. Nichols har vunnet ni Tony-priser, sju som regissør og to som produsent. Den første fikk han i 1964 som regissør for Barefoot in the Park, den siste fikk han i 2012 som regissør for En handelsreisendes død.
Khorasan (provins)
Khorasan, også skrevet Khorāsān, (persisk: خراسان) er en tidligere provins i Iran. Provinsen lå i den nordøstlige og østlige delen av landet, og var landets største frem til den ble delt i 2004. Provinsen omfattet mesteparten av den iranske delen av den historiske regionen Stor-Khorasan, som også strekker seg over landområder i Afghanistan, Tadsjikistan Turkmenistan og Usbekistan. Navnet Khorasan er satt sammen av ordene khor og san, som betyr henholdsvis «sol» og «sted»; altså «stedet hvor solen stiger» eller «solens land».
Geografi og demografi
Provinsen Khorasan lå øst og nordøst i Iran, mot grensen til Turkmenistan i nord og Afghanistan i øst. Fra nordøst til sør grenset den til provinsene Mazandaran, Semnan, Isfahan, Yazd, Kerman og Sistan og Balutsjistan. Khorasan var Irans største, og blant de mest folkerike, provinsene frem til delingen med et samlet areal på 302 966 kvadratkilometer og 6,1 millioner innbyggere. Provinshovedstaden var Mashhad.
Geografisk ligger Khorasan på et fjellplatå med en gjennomsnittshøyde på 985 meter over havet. Deler av landskapet domineres av fjellkjeden Alborz, som strekker seg fra nordvest til sørøst. Det turkmenske steppelandskapet begynner i den nordøstlige delen av provinsen, og i de vestlige og sørlige delene ligger de store ørkenene Dasht-e Kavir og Dasht-e Lut. I den nordlige delen faller det tilstrekkelig med regn, hvor størstedelen av befolkningen er bosatt og hvor det også i større grad er mulig å drive med jordbruk.
Philippe Barbarin
Philippe Xavier Christian Ignace Marie Barbarin  (født 17. oktober 1950 i Rabat i Marokko, franskmann) er en av Den katolske kirkes kardinaler, og erkebiskop av Lyon i Frankrike.
Khorasan (provins)
Geografi og demografi
Flertallet av befolkningen i området er persere, men politikk og kulturell innflytelse gjennom historien gjør at der også er en rekke andre etniske grupper, i hovedsak khorasani-tyrkere, turkmenere, kurdere, balutsjer, arabere og afghanere.
Philippe Barbarin
Philippe Barbarin studerte filosofi og katolsk teologi i Paris, og tok lisensiat i filosofi og doktorat i teologi. I 1977 ble han presteviet. De følgende åtte år virket han som kapellan i Alfortville og Vincennes, fra 1985 til 1990 som sogneprest og lærer i Saint-Maur. Samtidig var han bispedømmets ansvarlige for den økumeniske dialog. Fra 1991 til 1994 var han sogneprest i Boissy Saint Léger.
Khorasan (provins)
Geografi og demografi
Den 29. september 2004 ble Khorasan delt i tre provinser.
Philippe Barbarin
Fra 1994 til 1998 underviste han ved presteseminaret i Vohitsoa på Madagaskar, og var samtidig aktiv i sjelesorgen.
Khorasan (provins)
Historie
Khorasan oppsto som en geografisk og administrativ region i den østlige delen av Sasanideriket i det 6. århundre. Khorasan var delt inn i de fire provinsene Neyshabur (i nåværende Iran), Merv (i nåværende Turkmenistan) samt Herat og Balkh (i nåværende Afghanistan). Områdene ble senere invadert av blant andre Djengis-khan, Timur Lenk og usbekere. Fra 1722 til 1730 var Khorasan under afghansk okkupasjon.
Philippe Barbarin
I 1998 utnevnte pave Johannes Paul II ham til biskop av Moulins, og i 2002 til erkebiskop av Lyon. Han ble kreert til kardinal i 2003.
Khorasan (provins)
Historie
I tidlig islamsk æra var Tus en av de største byene i Sentral-Asia. Tidlig i det 9. århundre kom sjia-imamen Ali al-Ridha til byen, og døde senere i en landsby i nærheten. Gravstedet ble et pilegrimsmål, og utviklet seg til storbyen Mashhad. Senere ble Mashhad hovedstad under Nadir Shahs persiske rike.
Philippe Barbarin
Episkopalgenealogi
Hans episkopalgenealogi er:
Khorasan (provins)
Historie
Etter midten av 1800-tallet ble det historiske Khorasan fordelt mellom Russland, Afghanistan og Persia. Den moderne persiske provinsen Khorasan ble etablert etter at landets grenser ble fastsatt i en traktat av 8. juli 1883. For å skille det historiske landområdet og provinsen fra hverandre, ble de opprinnelige områdene i ettertid ofte omtalt som Stor-Khorasan.
Fylkesvei 2650
Fylkesvei 2650 går mellom Dønfoss bru og Skamsar bru i Skjåk kommune.
Frem til 2019 hadde veien betegnelsen fylkesvei 485 (Oppland).
Khorasan (provins)
Næringsliv
Jordbruk er hovednæringen i Khorasan, med dyrking av frukt, korn, bomull, tobakk og safran. Av mineralprodukter er der blant annet turkis, salt, jern, kopper, sink, krom, magnesitt og kull i området. Khorasan er kjent for sine håndlagde tepper.
Orgasme
Ordet orgasme er lånt fra det greske orgasmos som er dannet av et ord som betyr «å svulme» eller «bli prirret».
Orgasme hos mennesker
Orgasme innledes hos begge kjønn av sterk og vedvarende følelse av psykisk velvære og sterk seksuell opphisselse. Både menn og kvinner opplever deretter sammentrekninger i musklene i underlivet. Hos kvinner trekker skjedeveggene seg sammen, og hos menn fører en rekke sammentrekninger til sædutløsning. Sammentrekningene er målt til 0,8 sekunders mellomrom hos både menn og kvinner. En orgasme kan oppleves og føles ulikt fra gang til gang og fra person til person. En objektiv beskrivelse av en orgasme er vanskelig å gi på tvers av mennesker og kjønn, men det er ikke antatt at orgasmefølelsen er ulik mellom menn og kvinner.
Når det skjer en orgasme strammes pubococcygeus-muskelen (PC-muskelen) som ligger mellom anus og den ytterste delen av vagina hos kvinner, og mellom anus og musklene rundt penis hos menn. Fysiske kjennetegn for orgasme hos menn er ejakulasjon. Og fysiske kjennetegn hos kvinner er at de får muskelsammentrekninger.
Enkelte skiller mellom orgasme hos kvinner når den skjer ved stimulering av klitoris, såkalt klitorisorgasme, i motsetning til stimulering av vagina, såkalt vaginalorgasme. Noen hevder også at intens og rytmisk berøring av G-punktet foran i skjedetaket kan gi dem sterkere orgasmer, eventuelt som sprutorgasme. På samme måte kan noen menn oppnå mer intens lystfølelse dersom en samtidig med berøring av penis også stimulerer prostatakjertelen, for eksempel med fingre i anus.
Id, ego og super-ego
Id, ego og super-ego (på norsk også det, jeg og over-jeg; tysk Es, Ich og Über-Ich) er de tre delene av det psykiske apparatet definert i Sigmund Freuds strukturelle modell av personligheten. Ifølge denne modellen står id for de ukoordinerte og instinktive tilbøyelighetene, ego er den organiserte og realistiske delen av psyken, og super-ego er den kritiske og moraliserende funksjon.
Id
Id («det-et») består av den uorganiserte delen av personlighetsstrukturen, og fungerer som «gledesprinsippet», som søker å unngå smerte eller søker umiddelbar glede og nytelse.
I Freuds formulering: «Det er den mørke, utilgjengelige del av personligheten vår, det lille vi vet om det, har vi lært av vårt studium av drømmearbeid og av å bygge nevrotiske symptomer, og det meste av dette er av negativ karakter og kan beskrives bare som en kontrast til ego. Vi nærmer oss id med analogier: Vi kaller det et kaos, en gryte full av boblende lyst [...]. Det er fylt med energi og kommer fra instinkter, men det har ingen organisasjon, produserer ingen kollektiv vilje, prøver bare å oppnå tilfredsstillelse av instinktive behov underlagt overholdelse av gledesprinsippet.»
Ego
Ego («jeg-et») fungerer i henhold til virkelighetsprinsippet, dvs. den søker å behage id på realistiske måter som vil være til nytte på lang sikt i stedet for å bringe smerte.
Ego består av den organiserte delen av personligheten som inkluderer defensive, perseptuelle, intellektuell-kognitive og utøvende funksjoner. Bevisste forhold ligger i ego, selv om ikke alle av driftene av ego er bevisst. Ego-et skiller hva som er virkelig. Det hjelper oss å organisere våre tanker og skape fornuft av dem og verden rundt oss.
Super-ego
Super-egos («over-jegets») mål er perfeksjon. Det består av den organiserte delen av personlighetesstrukturen, hovedsakelig, men ikke helt bevisstløs, som inkluderer den enkeltes egos idealer, åndelige mål, og den synske byrået (ofte kalt «samvittighet») som kritiserer og forbyr sine stasjoner, fantasier, følelser og handlinger.